**Gruppearbejde:**

Læs artiklen ”Mobbere ignorerer moralske standarder” og svar på følgende spørgsmål:

1. Hvordan har man undersøgt moralsk frakobling hos børn (metode) og hvilke konklusioner når man frem til?
2. Hvis det ikke er en målefejl, at mobbe-*ofrene* viste en højere grad af moralsk frakobling, hvordan kan vi så med psykologifaglig teori forklare dette?
3. Sidst i artiklen giver Marie-Louise Obermann et eksempel på, hvordan hun bruger sin viden om frakobling til at være mere bevidst om det, når hun bryder sine egne moralske overbevisninger. Kom med eksempler på andre situationer, hvor frakobling gør os(/jer!) i stand til at legitimere brud på moralske overbevisninger – altså situationer, hvor I har gjort noget, I godt ved er forkert, men hvor I er kommet med en ”god undskyldning” overfor jer selv, så det ikke føles så slemt. Hvis det aldrig er sket for jer (?!) må I digte en situation☺
4. Udvælg nu mindst én af de 6 strategier og udform et ”produkt”, der illustrerer anvendelsen af denne/dem i en konkret situation med moralsk frakobling. Produktet kan være et rollespil, en tegneserie, et dukketeater eller andet☺ I skal fremlægge jeres produkt for LH.